Държавен вестник, бр. 74, 2002 г., стр. 25

Б Р О Й  74
Д Ъ Р Ж А В Е Н   В Е С Т Н И К
С Т Р .  25
(16) Комисията служебно следи за редовност-
та на представените документи, както и за спаз-
ването на условията и изискванията за участие
в процедурата. При поискване кандидатите имат
право да получат копие от протокола.
(17) Преди отварянето на пликовете с оферт-
ните цени комисията дава възможност на до-
пуснатите до участие кандидати да променят
ценовата си оферта. Промяната на офертата се
извършва в писмена форма, без представители-
те на кандидатите да напускат залата за про-
веждането на процедурата.
(18) Алинея 17 не се прилага в случаите, кога-
то има само един допуснат до участие кандидат.
(19) Присъствието на представители на кан-
дидатите, допуснати за участие в процедурата
за съответния обект, при отварянето на плико-
вете с офертните цени е задължително. При-
съствието се отбелязва в протокола.
(20) Комисията не отваря плика с офертната
цена и не разглежда офертата на кандидат, чий-
то представител не присъства на заседанието.
(21) Когато някой от кандидатите е упраж-
нил правото си по ал. 17, комисията не отваря
първия плик с офертната цена и отбелязва вър-
ху него, че офертата е оттеглена.
(22) Когато няколко кандидати са предло-
жили еднаква най-висока цена, комисията им
дава възможност да променят офертната си
цена. При отказ на кандидатите да променят
предложението си класираният на първо място
се определя чрез жребий.
(23) Допускането на кандидатите до учас-
тие, изменението на офертите по ал. 17 и 22 и
отварянето на пликовете с офертните цени се
извършват в едно заседание.
(24) В срок 3 работни дни след приключва-
нето на работата комисията предава протокола
на директора на държавното лесничейство, а в
случаите по чл. 87в, ал. 5, т. 4—на началника на
Националното управление по горите, съответ-
но на регионалното управление на горите.
(25) За спечелил преговорите се обявява
кандидатът, предложил най- висока цена.
(26) В срок 3 работни дни от получаването
на протокола за работата на комисията орга-
нът, издал заповедта за откриване на процеду-
рата, издава заповед за определяне на резулта-
та от класирането.
(27) Кандидатите се уведомяват писмено за
резултатите от класирането.
Чл. 87м. (1) Договор със спечелилия проце-
дурата се сключва в писмена форма в едносед-
мичен срок от влизането в сила на заповедта за
определяне на резултатите от класирането. В
договора задължително се включват условия-
та, при които е спечелен обектът.
(2) При отказ на спечелилия участник да
сключи договор в срока по ал. 1 се поканва вто-
рият класиран. Ако и той откаже да сключи
договор в 7-дневен срок, органът, издал запо-
ведта за определяне на резултатите от класира-
нето, прекратява процедурата.
Чл. 87н. (1) Насажденията, включени в обек-
та, се предават на ползвателя от директора на
държавното лесничейство или от упълномоще-
но от него длъжностно лице с подписване на
предавателно-приемателен протокол и издава-
не на писмено позволително за сеч. Протоколът
и позволителното за сеч се подписват от пред-
ставител на търговеца—лицензиран лесовъд.
(2) Добитата дървесина се фактурира по
категории. Цената на всяка категория дърве-
сина се определя пропорционално на съотно-
шението между достигнатата и началната цена
на обекта.
(3) Когато в условията за провеждане на
процедурата е предвидено плащане на цена-
та на вноски и не е определен друг срок за
заплащане на първата вноска, тя се заплаща
в 30-дневен срок от получаване на позволи-
телното за сеч.
(4) Размерът на първата вноска е не по-ма-
лък от 10 на сто от достигнатата стойност на
правото на ползване за насаждението. Остана-
лата част от цената по договора се заплаща на
месечни вноски в размер, определен на базата
на остатъка от стойността на обекта, разделен
на броя на месеците по срока за извоз, опреде-
лен в позволителното за сеч.
(5) Държавното лесничейство издава позво-
лителни за транспортиране до размера на вне-
сените от ползвателя вноски.
(6) Позволителните за транспортиране се
подписват от упълномощен представител на
търговеца.
(7) Правото на собственост върху добитата
дървесина преминава върху купувача от момента
на издаване на позволително за транспортиране.
(8) Документите по чл. 94, ал. 6 се издават
от упълномощено длъжностно лице, което има
сключен трудов договор с ползвателя.
(9) Когато крайният срок за плащане на
цената на обекта не е посочен в условията за
провеждане на процедурата, той се определя в
договора.
(10) Актът за освидетелстване на сечищата
се подписва от лицензирания лесовъд на търго-
веца по чл. 87б.
Чл. 87о. (1) Директорът на държавното лес-
ничейство прекратява договора с едностранно
писмено уведомление, без да дължи обезщете-
ние за пропуснати ползи, в случаите, когато:
1. купувачът не плати някоя от дължимите
вноски или цената на обекта в срока, посочен в
договора;
2. по време на действието на договора в ре-
зултат на настъпила промяна в обстоятелства-
та ползвателят вече не отговаря на някое от
изискванията по чл. 87б;
3. по време на изпълнението на договора бъде
установено, че купувачът е подписал деклара-
ция с невярно съдържание;
4. ползвателят не започне сеч в 14-дневен
срок от датата на издаване на съответното поз-
волително.